Gondolkoztak már az óceánok fontos szerepéről mindennapi életünkben?
A Föld felszínének kétharmadát borítják óceánok.
Ők állítják elő a belélegzett oxigén felét.
Szabályozzák éghajlatunkat.
Munkát, gyógyszert és táplálékot biztosítanak,
ideértve a lakosság fehérjeszükségletének 20%-át is.
Az emberek azt gondolták, hogy az óceánok olyan hatalmasak,
hogy az emberi tevékenység nincs rájuk hatással.
Feltárom önöknek a drasztikus valóságot,
mely megváltoztatja óceánjainkat: elsavasodásnak nevezzük,
vagy a klímaváltozás gonosz ikertestvérének.
Tudták, hogy az általunk kibocsátott szén-dioxid 25 százalékát
az óceánok nyelték el?
Ez egy azon rendkívüli dolgok közül, amelyet az óceánok nyújtanak,
ugyanis a szén-dioxid egy az üvegházhatású gázok közül,
amely hozzájárul a klímaváltozáshoz.
De ahogyan folyamatosan
egyre több szén-dioxidot pumpálunk a levegőbe,
egyre több oldódik be az óceánokba.
Ez pedig megváltoztatja az óceánok kémiai tulajdonságait.
Az elnyelt szén-dioxid
kémiai változásokat okoz az óceánban.
Szerencsések,
mert most nincs időnk belemenni részletesen ennek kémiájába.
De felhívom a figyelmüket, hogy az oldott szén-dioxid dúsulásával
csökken az óceánok pH értéke.
Az óceánok vizének nő a savassága.
Ezt a folyamatot nevezzük az óceánok elsavasodásának.
A klímaváltozással egy időben történik.
A kutatók már több mint két évtizede figyelemmel kísérik az elsavasodást.
Ez az ábra egy fontos időszakot szemléltet Hawaiin.
A felső vonal a szén-dioxid koncentráció folyamatos növekedését mutatja,
azaz a légkör széndioxid-tartalmát.
Ez az emberi tevékenység közvetlen következménye.
Az alsó vonal az elnyelt szén-dioxid
megnövekedett koncentrációt mutatja,
és ez, mint láthatják, ugyanolyan mértékben növekszik,
mint a légköri szén-dioxid aránya a mérések megkezdésétől.
A legalsó vonal a kémiai változásokat mutatja.
Ahogy a vízbe beoldódó szén-dioxid mennyisége emelkedett,
a tengervíz pH értéke csökkent,
ami azt jelenti, hogy az óceánok elsavasodása fokozódott.
Ír kutatók ugyancsak figyelemmel kísérik az óceánok elsavasodását
a Tengerkutató Intézetnél és a Galway Egyetemen egyaránt.
Hozzánk hasonlóan megfigyelték, hogy az elsavasodás olyan mértékű
szerte a világon, ahogy az ábránk is mutatja.
Mindez a szemünk láttára történik.
Most szeretném bemutatni, hogyan gyűjtjük a megfigyelési adatokat
az óceánok változásáról.
Mintáink nagy részét tél közepén gyűjtjük.
Elképzelhetik, hogy az Észak- Atlanti-óceánban
milyen veszélyes viharos körülményekkel kell szembenéznünk --
így nem ajánlott azoknak, akik tengeri betegek,
de elmondhatjuk, hogy sok értékes adatot gyűjtünk.
Leengedjük ezt a műszert a hajó oldalán.
Az aljára szenzorokat szereltünk,
melyek olyan adatokat szolgáltatnak a környező vízről,
mint például a hőmérséklet, vagy az oldott oxigén.
Aztán tengervízmintát veszünk ezekben a nagy palackokban.
Először a fenékről vesszük mintát, mely akár 4 km mélyen is lehet
a kontinentális self határáig.
Majd egyenlő intervallumokból egészen a felszínig.
Tengervizet hozunk a fedélzetre
aztán vagy a hajón elemezzük,
vagy a laboratóriumba szállítjuk egyéb kémiai paraméterek vizsgálatára.
De miért is érdekel ez minket?
Hogy befolyásolja az óceánok elsavasodása az életünket?
Nos, itt van néhány aggasztó tény.
Az óceánok elsavasodásának 26%-os növekedése figyelhető meg
az iparosodást megelőző időktől kezdve, az emberi tevékenység következtében.
Ha nem csökkentjük széndioxid-kibocsátásunkat,
az óceánok elsavasodása várhatóan 170%-kal nő
a század végére.
Igen, ez saját gyermekeink idejében bekövetkezhet.
Ez az elsavasodás tízszer gyorsabban megy végbe,
mint akármilyen más elsavasodás vizeinkben az elmúlt 55 millió évben.
A tengeri élet sosem tapasztalt
a mostanihoz hasonló mértékű változást.
Szóval fogalmunk sincs a következményekről.
Több millió évvel ezelőtt egy természetes elsavasodás zajlott le,
mely sokkal lassúbb volt, mint amit most tapasztalunk.
Ez egybeesett több tengeri faj tömeges pusztulásával.
Tényleg ebbe az irányba haladunk?
Talán.
A kutatások alapján néhány faj jól reagál az új jelenségre,
míg mások nehezen viselik.
Különösen aggasztó, hogy míg az elsavasodás mértéke nő,
a karbonát-ionok koncentrációja a tengervízben csökken.
Ezek az ionok alapvető építőelemei
több tengeri állat vázszerkezetének,
mint például rákoknak, kagylóknak, osztrigáknak.
Másik példa: a korallok.
Nekik szintén karbonát-ionra van szükségük a vízből,
hogy felépítsék a korallzátonyokat.
És ahogyan az óceánok savassága nő,
és a karbonát-ionok koncentrációja csökken,
ezek a fajok egyre nehezebben képesek vázszerkezetük felépítése,
és kis koncentrációnál feloldódnak.
Itt látható egy pteropoda, köznapi nevén tengeri pillangó.
Sok tengeri állatfaj –
a krillektől a lazacon át a bálnákig – elsődleges tápláléka.
A pteropoda héját olyan pH-értékű vízbe helyeztük,
amely a század végére várható.
Alig 45 nap elteltével ezen a valóságnak megfelelő pH-értéken
azt láthatjuk, hogy a kagyló gyakorlatilag teljesen feloldódott.
Az óceánok elsavasodása hatással van a táplálékláncra,
s az asztalunkra kerülő ételre.
Ki szereti a rákféléket vagy a lazacot?
Vagy más halfajtákat,
melyeknek a tengeri tápláléka érintett lehet?
Ezek hidegvízi korallok.
Tudták, hogy az ír vizekben megtalálható ez a faj
a kontinentális talapzat közelében?
Hozzájárulnak a biológiai sokszínűséghez, és fontos halászterületek.
Azt jósolják, hogy a század végére
az óceáni hidegvízi korallok 70 százaléka
szerkezetüket feloldó vízbe kerül.
Utolsó példám: az egészséges trópusi korallok.
Olyan pH-értékű vízbe helyeztük, melynek kialakulása 2100-ra várható.
6 hónap után a korallok majdnem teljesen feloldódtak.
A korallzátonyok az óceánokban
az élőlények 25 százalékának biztosítanak életteret.
Rengeteg faj élőhelyét alkotják.
Így nyilvánvaló, hogy az óceán elsavasodása globális veszély.
Van egy nyolc hónapos kisfiam.
Hacsak nem teszünk valamit,
félek belegondolni, hogy fognak óceánjaink, kinézni mire felnő.
Tapasztalni fogjuk az elsavasodást.
Már így is túl sok szén-dioxidot juttattunk a levegőbe.
De a folyamat lelassítható.
Megelőzhető a legrosszabb forgatókönyv.
Egyetlen esélyünk
a széndioxid-kibocsátás csökkentése.
Mindannyiunknak fontos, az iparnak és a kormányoknak egyaránt.
Fogjunk össze, le kell lassítani a globális felmelegedést,
az óceán elsavasodását
és fenntartani egy egészséges óceánt és bolygót
a jelenlegi és az utánunk következő generációk számára.
(Taps)